Verdensklasse av Sander Sagosen – senket Frankrike med 13 mål
Norge fikk en bunnsolid revansje for 33-26-tapet i VM-finalen i 29. januar. I ren oppvisningsstil ble Frankrike satt på plass etter ni spillemål og fire straffescoringer fra kampens gigant. VG belønner ham med 10 poeng på spillerbørsen. Nikola Karabatic: Gleder seg til å vinne titler med Sagosen – Det var sinnssykt deilig, sier Sagosen til Max og kalte seieren i EM-kvalifiseringskampen for «revansje». Oslo Spektrum flommet over av begeistring da VM-heltene viste Frankrike toppklasse. – Han var outstanding, mener landslagssjef Christian Berge og mener Norge vant «veldig fortjent» – og påsto tempoet ga Norge seieren. 12 norske mål før pause ble til hele 23 i den nesten fartsblinde 2. omgangen. – Det er ikke så ofte jeg er streng, men jeg hevet stemmen i pausen. Jeg synes ikke tempoet var godt nok. Det krevdes mer for seier. Vi snakket veldig mye om å øke tempoet, Og det gjorde vi, sier Berge og kaller 1. omgangen «litt sirup» 1 av 13EM-kval håndball herrer Norge Frankrike 35-30. Sander Sagosen jubler etter en av sine 13 scoringer. FOTO: BJØRN S. DELEBEKK,VG. – I dag hadde vi X-faktoren i Sander, og da er vi bra som lag, sa Bjarte Myrhol. Etter å ha hengt etter gjennom hele 1. omgang tok Frankrike ledelsen for første gang etter 32 minutter, Verdensmesteren med Nikloa Karabtic på benken skrudde opp tempoet i grep initiativet. Men Norge hang med ved scoringer og godt spill av Sander Sagosen, Gøran Johannessen, Kent Robin Tønnesen og Bjarte Myrhol. Berge blir i Norge: Får solid lønnsøkning Sander Sagosen sendte Norge i ledelsen 18 – 17 etter 40 minutter. Fra 7-metersstreken etter at Bjarte Myrhol hadde ordnet straffen. Norge tok tilbake kontrollen på kampen. Tempoet ble skrudd opp og målene rant plutselig inn begge veier. Kristian Bjørnsen fikk opp sitt høyeste tempo og leverte tre kjappe scoringer frem til 27-24-ledelse. Norge var på skuddhold av seieren 10 minutter før slutt. Målvakt Torbjørn Bergerud fant tilbake til aggressiviteten og redningene fra før pause. han reddet til sammen 16 skudd i kampen. Kent Robin Tønnesen dunket Frankrike-keeper Thierry Omeyer regelrett inn i mål. Skytteren skjøt Norge i ledelse 30 – 27 seks minutter før slutt. Lest denne? Veteranen tok VM-sølv – gir seg på landslaget Han spilte også opp Magnus Jøndal opp til 31 – 27. Det hjalp ikke at Daniel Narcisse hamret inn fem mål for Frankrike etter pause. Verdensmesteren ble satt på plass. Publikum sto i trampeklapp allerede da Sagosen med en fullkommen dobbeltfrosk satte inn 32 – 28 fire minutter før slutt. Tønnesen spilte inn Myrhol til en straffe. Sagosen bombet den i mål før han den utrolige trønderen dunket inn 34 – 30 rett i kysset med sitt mål nummer 13. Så spilte han inn Bjarte Myrhol til 35 – 30. Magnifique! «Seiern er vår» og ren eufori i Oslo Spektrum. Norge leverte en sterk 1. omgang også - tross «sirupen» til Berge. Fra start ledet håndballgutta både 6 – 2 og 8 – 4 mot verdensmestre som de første kvarteret så ut som statister. Først da veteranstjernen Thierry Omeyer kom inn mål. Frankrike kom inn i kampen. Så du denne? Tre nordmenn på VMs all star-lag Da fikk gjestene keeperspill som matchet Torbjørn Bergeruds syv redninger før pause. VM-helten reddet tidlig straffe fra Kentin Mahe og satte stemningen for de neste 7000 i Spektrum. Målvakten innrømmer at revansjen etter finaletapet smakte godt. – Det smakte veldig godt. Deilig å få vist at det ikke var en tilfeldighet at vi spilte oss langt i VM, og at vi har mulighet til å slå dem også. Det var moro, sa han til MAX etter kampen. De første 30 minuttene tilhørte likevel Sander Sagosen aller mest. Den PSG-klare norske bakspilleren tok tak fra start. 21-åringen dominerte Norges gode forsvarsspill og satte fremover inn fem mål på sine ni skudd før pause. VMs beste playmaker bestyrte det norske spillet ypperlig mens kantspillerne Magnus Jøndal og Kristian Bjørnsen scoret fem mål. Myrhol om barn: – Trenerressursene må brukes på de yngste Også Gøran Johannessen var sterk da han kom på banen. 23-åringen satte som Sagosen Frankrike under press med gode bevegelser og brennsterke finter.
SPEKTRUM (Norge-Frankrike 35-30) Kanskje har en norsk herrespiller aldri levert en mer perfekt kamp. Sander Sagosen (21) senket verdensmester Frankrike med 13 mål i Oslo Spektrum.